નવી દિલ્હી: જીએસટી કાઉન્સિલે ૧ જુલાઇથી ગુડ્સ એન્ડ સર્વિસ ટેક્સ (જીએસટી)નો અમલ કરવાની દિશામાં મહત્ત્વની પહેલ કરી છે. જીએસટી કાઉન્સિલે પોતાની બેઠકમાં એસજીએસટી (રાજ્ય જીએસટી) અને યુટીજીએસટી (કેન્દ્રશાસિત પ્રદેશ જીએસટી) વિધેયકોના મુદ્દા પર મંજૂરીની મહોર મારી દીધી છે. જીએસટીનાે અમલ થવાથી તમાકુ પ્રોડક્ટ પર સેસનો મહત્તમ દર ૨૯૦ ટકા અને પાન-મસાલા પર મહત્તમ દર ૧૩૫ ટકા રાખવાનો નિર્ણય કરવામાં આવ્યો છે. ખાસ વાત એ પણ છે કે બીડી અને ચાવીને ખાવાની તમાકુ પર પણ સેસ લગાવવામાં આવશે, જેનો દર હજુ સુધી નક્કી કરવામાં આવ્યો નથી.